18वीं शताब्दी में जब अंग्रेजों ने कलकत्ता में ईस्ट इंडिया कम्पनी का रूप धारण कर भारत में प्रवेश किया था, तब किसी को भी तनिक संदेह नहीं था कि यह कम्पनी अन्ततः हमें गुलाम बनाकर एक दिन भारत पर ही शासन करेगी। इतिहास पढ़ते समय मन में यह आता था कि उस समय के भारतवासी कम पढ़े-लिखे थे जो उनकी चिकनी-चुपड़ी बातों में आ गए होंगे। साथ ही यह भी विचार आता था कि यदि उस समय हम होते या आज का आधुनिक भारत होता तो शायद ऐसा सम्भव हो ही नहीं सकता था।